text: Nyt sten-rev i Vejle Fjord
  17 maj 2013 kl. 11.35
  I dag dumpede Vejle Kommune 100 ton store sten i vandet langs Tirsbæk strand. De skal danne et rev for fisk, muslinger, sø-anemoner, Sø-nelliker, krabber og tang.
  Ud over at forbedre øko-forholdene i fjorden skal revet være en slags søværts slaraffenland for snorkeldykkere og badende ud med dykkermaske.
  
  Tæt på land
  Snorkel-revet er designet som en slags ?havsti? man kan følge under vandet tæt på land, så alle kan være med.
  Anlægsarbejdet begyndte i morges og varede hele dagen. Stenene blev dumpet med gravko fra en stor flydepram.
  Ud over Vejle Kommune som projekt-ansvarlig deltog lærere og elever fra Rødkilde Gymnasium.
  Den maritime gruppe fra Rødkilde Gymnasium er med i designet af revet og vil monitere udviklingen de kommende år fra nøgne sten til tang-begroet rev.
  